
RAPORT

asupra proiectului de Lege privind  respingerea Ordonanţei  de  urgenţă a Guvernului nr.93/2007 pentru modificarea şi completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind  respingerea Ordonanţei  de  urgenţă a Guvernului nr.93/2007 pentru modificarea şi completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, trimis cu adresa  PL- X 858 din 10 decembrie 2007, înregistrată sub nr. 31/1336  din 12 decembrie 2007.    
Potrivit prevederilor art. 73 alin. (3) lit. h) şi ale art.75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins Ordonanţa de urgenţă a Guvernului nr. 93/2007 în şedinţa din  27 noiembrie 2007.

Consiliul Legislativ a avizat favorabil proiectul de lege, cu  unele observaţii şi propuneri, conform avizului nr. 1289 din 27 septembrie 2007.

Proiectul de lege supus dezbaterii are ca obiect respingerea Ordonanţei  de  urgenţă a Guvernului nr.93/2007 pentru modificarea şi completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, act normativ care reglementează  completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, intervenţiile legislative vizând exceptarea drepturilor acordate în baza Legii nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947, de la procedura prevăzută de Capitolul V1 din Legea nr.247/2005, recent introdus prin Ordonanţa de urgenţă a Guvernului nr.81/2007.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 13 februarie 2008.

Din numărul total de 28 membri ai Comisiei juridice, de disciplină şi imunităţi la şedinţă au participat 20 deputaţi.
În urma examinării proiectului de lege, în raport de amendamentele formulate oral, în cadrul dezbaterilor, membrii Comisiei au hotărât, cu majoritate  de voturi (3 împotrivă şi 3 abţineri), să supună plenului Camerei Deputaţilor spre dezbatere şi adoptare, proiectul de Lege pentru aprobarea Ordonanţei  de  urgenţă a Guvernului nr.93/2007 pentru modificarea şi completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, cu amendamente admise, care sunt redate în Anexa nr. I la prezentul raport. 



În raport cu obiectul şi conţinutul său, ce vizează modificarea unor legi organice, proiectul de lege face parte din categoria legilor organice. 

                       PREŞEDINTE                                                                                SECRETAR, 

                      Sergiu ANDON                                                                               George BĂEŞU

Expert,
Silvia Olaru
Anexa  I
AMENDAMENTE ADMISE:

	Nr. crt.
	Text Senat
	Text propus de Comisie                     
 ( autorul amendamentului)
	Motivare

	1. 
	             Lege privind respingerea Ordonanţei de urgenţă a Guvernului nr.93/2007 pentru modificarea şi completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente


	             Lege privind aprobarea Ordonanţei de urgenţă a Guvernului nr.93/2007 pentru modificarea şi completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente

Autor : deputat Florin Iordache.


	

	2. 
	    ARTICOL UNIC. – Se respinge Ordonanţa de urgenţă a Guvernului nr.93/2007 pentru modificarea şi completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.671 din 1 octombrie 2007.
	     ARTICOL UNIC. – Se aprobă Ordonanţa de urgenţă a Guvernului nr.93/2007 pentru modificarea şi completarea Titlului VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.671 din 1 octombrie 2007.
Autor : deputat Florin Iordache.

	       Pentru  corelare  cu  modificările   aduse  la   titlul legii.

